
BILJEŠKE UZ FINANCIJSKI IZVJEŠTAJ
Za razdoblje od 01.01. do 31.12.2022.

1. BILJEŠKE UZ BILANCU – OBRAZAC BIL

Nefinancijska imovina
U 2022. godini Općinska knjižnica „Hrvatska sloga“ nabavila je knjige u vrijednosti od 40.061,62 kn, što s prethodnim godinama čini iznos od 1.182.540,66 kn. U 2022. god je amortizacijom otpisano 32.159,35 kn (budući da je zbog revizije knjižne građe u tekućoj godini otpisano 3.653,42 kn zastarjelih i neaktivnih knjiga koje nisu imale knjigovodstvenu vrijednost.), čime je sveukupno amortizacijom knjiga otpisano vrijednosti od 1.090.526,78 kn. Sadašnja vrijednost knjiga iznosi 95.667,30 kn. 
U 2022. godini je nabavljeno opreme u iznosu od 7.044,06 kn što rezultira povećanjem od 98,9% te je ukupno sa prethodnim godinama amortizirano postrojenja i opreme u ukupnom iznosu od 695,82 kn. 
Ukupna vrijednost proizvedene dugotrajne imovine je 1.346.163,22 kn i dosad je ukupno otpisano 1.226.717,76 kn, stoga je vidljivo da sadašnja vrijednost proizvedene dugotrajne imovine na dan 31.12.2021. iznosi 119.445,46 kn, odnosno u 2022. godini amortizacijom je sveukupno otpisano 41.425,91 kn. 
Sitnog inventara u tekućoj godini nije nabavljano.

Financijska imovina 
Stanje na žiro računu na dan 31.12.2022. iznosi 0,00 kn zbog uvođenja riznice. Potraživanja za prihode iz nadležnog proračuna iznose 10.568,86 kn. Novac u blagajni na dan 31.12.2022. iznosi 194,10 kn. 


Obveze
Nepodmirene obveze na dan 31.12.2022. iznose 16.933,52 kn. Odnose se na dospjele i nedospjele obveze prema dobavljačima te obveze za zaposlene. 
Obveze za materijalne rashode su se povećale za 186,30 % budući da nisu podmireni svi računi iz prosinca, a obveze za nabavu nefinacijske imovine su se smanjile za 78,40 % budući da su svi računi podmireni, osim računa u iznosu od 725,00 kn koji se odnosi na stari račun iz prethodnih godina. Također, obveza za zaposlene (plaća za mjesec prosinac) je proknjižena u tekućoj godini što obuvaća 13 temeljnica. Knjižnica je imala osigurana sredstva za pokriće trinaestog kontinuiranog rashoda te je mogla to učiniti sukladno Pravilniku o proračunskom računovodstvu i Računskom planu (NN 124/14, 115/15, 87/16, 3/18, 126/19,108/20).
Sve to rezultira povećanjem obveza od 323,30% u odnosu na prethodnu godinu. 

Vlastiti izvori
Na dan 31.12.2022. Općinska knjižnica ima višak prihoda od poslovanja u iznosu od 240.654,94 kn, manjak od nefinancijske imovine iznosi 246.825,50 kn čime rezultat poslovanja predstavlja manjak od 6.170,56 kn. Vlastiti izvori iznose 119.445,45 kn.
Općinska knjižnica u 2022. godini nije imala poslovne događaje i transakcije vezane za tablice: o jamstvima, danih zajmova i primljenih otplata, primljenih zajmova i otplata, primljenih kredita i financijskih najmova i dospjelih kamata na zajmove i dugoročnih depozita.


2. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS

Prihodi poslovanja iznose 254.012,18 kn što je više za 3,70% u odnosu na prethodnu godinu. Razlog povećanja prihoda ovisi o prihodima iz nadležnog proračuna za financiranje rashoda poslovanja koji su povećani za 1,3% zbog promjena cijena na tržištu te uvelike o prihodima iz nadležnog proračuna za financiranje rashoda za nabavu nefinancijske imovine koji je povećan za 54,4% zbog podmirenih računa za nabavu nef.imovine iz prethodne godine. Razlog smanjenja prihoda dijelom su smanjene donacije od pravnih i fizičkih osoba te većim dijelom smanjenje prihoda od članarina s obzirom da je tijekom 2022.godine knjižnica nagrađivala čitaoce besplatnim članstvima. Međutim, gledajući cjeloukupne prihode oscilacije nisu prevelike. Prihodi obuhvaćaju:
1. Kapitalne pomoći proračunu iz drugih proračuna (Ministarstvo kulture) za nabavu knjiga i literature u iznosu 20.000,00 kn kao i prethodne godine
2. Ostale nespomenute prihode (članarine) u iznosu 4.560,00 kn koje plaćaju korisnici u iznosu od 50,00 kn ili 80,00 kn (zaposleni) po osobi godišnje. Prihodi su se smanjili za 15,10% u odnosu na prethodnu godinu budući da je knjižnica tijekom 2022. godine nakon pandemije, krize i ostalih društvenih problema nagrađivala besplatnim članstvom u cilju popularizacije knjige. 
3. Donacije od pravnih i fizičkih osoba izvan općeg proračuna u iznosu 8.044,06 kn koje su se smanjile za 3,6% te oscilacija nije prevelika s obzirom da su se tekuće donacije povećale za 3,1%, a kapitalne smanjile za 4,5%
4. Prihode iz nadležnog proračuna za financiranje rashoda poslovanja u iznosu od 199.647,81 kn koji su povećani za 1,3% budući da je bilo potrebno više sredstava za pokriće rashodi poslovanja zbog promjena cijena na tržištu
5. Prihode iz nadležnog proračuna za financiranje rashoda za nabavu nefinancijske imovine u iznosu od 21.760,31 kn koji su povećani za 54,4% budući da u prethodnoj godini nisu bili podmireni svi rashodi za nabavu knjižne građe te je bilo potrebno utrošiti razliku sredstava za nabavu građe koju u prethodnoj godini nismo utrošili sukladno Ugovoru. (Utrošena sredstva nadležnog proračuna za knjižnu građu moraju odgovarati sredstvima kapitalnih pomoći za knjižnu građu)
Ukupni rashodi poslovanja iznose 219.747,49 kn i ostvareni su veći za 10,70 % u odnosu na prethodnu godinu, a odnose se na:
1. Rashode za zaposlene u iznosu od 195.626,50 kn
2. Materijalne rashodi u iznosu od 24.120,39 kn
Naknade troškova zaposlenima su se povećale budući da je u tekućoj godini iznos prigodne nagrade (božićnice) povećan što rezultira povećanjem od 20%, također plaće doprinosi na plaće te doprinos za zdravstveno su povećani budući da je u 12 mjesecu proknjižena obveza za plaću koja će biti podmirena u siječnju što obuvaća 13 temeljnica. Knjižnica je imala osigurana sredstva za pokriće trinaestog kontinuiranog rashoda te je mogla to učiniti sukladno Pravilniku o proračunskom računovodstvu i Računskom planu (NN 124/2014, 115/15, 87/16, ).
Materijalni rashodi osciliraju kod naknade troškova zaposlenih za 426,10% budući da je u tekućoj godini bilo putnih naloga, uredski materijal i ostali materijal se također povećao, usluge telefona, pošte i prijevoza su se povećale za 20,2% zbog cijena na tržištu kao i intelektualne usluge. Smanjenje zdravstvenih usluga zbog manjeg broja refundacija za testiranje na COVID-19. Ostali nespomenuti rashodi su povećani za 333,50% ponajviše zbog sudskih te javnobilježničkih usluga zbog promjena u sudskom registru kod produljenja imenovanja ravnatelja te zbog kupnje higijenskih i dezinfekcijskih potrepština. 
Rashodi za nabavu nefinancijske imovine iznose 47.105,68 kn i povećani su za 1,80%, a obuhvaćaju rashode za nabavu knjiga (40.061,62 kn) i rashode za nabavu postrojenja i opreme (7.044,06 kn).
Višak prihoda poslovanja ostvaren u 2022. godini iznosi 34.264,69 kn stoga ukupan višak prihoda poslovanja za prijenos u buduće razdoblje iznosi 240.654,94 kn. Manjak od nefinancijske imovine ostvaren u 2022. god iznosi 47.105,68 kn, a ukupan manjak od nefinancijske imovine za prijenos u buduće razdoblje iznosi 246.825,50 kn. 

Višak prihoda poslovanja ostvaren u 2022. godini iznosi 34.264,69 kn, a manjak od nefinancijske imovine ostvaren u 2022. god iznosi 47.105,68 kn, što rezultira manjkom prihoda od 12.840,99 kn. Višak prihoda preneseni iz prethodnih godina iznosi 6.670,43 kn što zajedno rezultira manjkom prihoda z pokriće u sljedećem razdoblju u iznosu od 6.170,56 kn.

3. BILJEŠKE UZ IZVJEŠTAJ O RASHODMA PREMA FUNKCIJSKOJ KLASIFIKACIJI – OBRAZAC RAS-FUNKCIJSKI

Službe kulture -  obuhvaća sve rashode poslovanja Općinske knjižnice „Hrvatska sloga“ ostvarene u 2022. godini i iznose 266.853,17 kn. Kako su u knjižnici svi troškovi vezani uz funkciju službe kulture, tako su i razvrstani u jednu funkciju.

4. BILJEŠKE UZ IZVJEŠTAJ O OBVEZAMA – OBRAZAC OBVEZE

Stanje obveza na kraju izvještajnog razdoblja iznosi 16.933,52 kn (nepodmireni računi dobavljača te obveze za zaposlene(plaće), a odnosi se na:
Stanje dospjelih obveza na kraju izvještajnog razdoblja koje iznosi 1.401,98 kn te se odnosi na neplaćene račune dobavljača Elektronički računi, Studenac, Hrvatske vode koji čekaju odobrenje nadležnog proračuna za plaćanje putem riznice te stari nepoznati račun za knjige iz prethodnih godina u iznosu od 725,00 kn te obveze za materijalne rashode u iznosu od 0,12 kn što se također odnosi na prethodni stari nepoznati račun. 
Stanje nedospjelih obveza na kraju izvještajnog razdoblja koje iznosi 15.531,54 kn koje se odnose na obveze prema dobavljačima koje dospijevaju u siječnju 2023. godine te obveze za plaću iz 12 mjeseca.


5. BILJEŠKE UZ P-VRIO
Općinska knjižnica „Hrvatska sloga“ nije imala promjena u obujmu i vrijednosti imovine.

